sagorsarker/bangla-wikipedia huggingface dataset:
কাকড়াবন-শালগড়া বিধানসভা কেন্দ্র

কাকড়াবন-শালগড়া বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতির সদস্যদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ২০১৩ সাল থেকে কার্যকর।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৫০,৪৪৬ জন, যার মধ্যে পুরুষ ভোটার ২৬,০৬৮ জন এবং নারী ভোটার ২৪,৩৭৮ জন। কাকড়াবন-শালগড়া বিধানসভা কেন্দ্রে ২০১৮ ভোটার লিঙ্গানুপাত ৯৩৫। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪৬,১৫৫ জন যার মধ্যে পুরুষ ভোটার ২৩,৭৭৫ জন এবং নারী ভোটার ২২,৩৮০ জন।
অম্পিনগর বিধানসভা কেন্দ্র

অম্পিনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতির সদস্যদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ত্রিপুরা উপজাতি যুব সমিতি (চার বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৭,৬০৮ জন, যার মধ্যে পুরুষ ভোটার ১৮,৬৫৯ জন এবং নারী ভোটার ১৮,৯৪৯ জন। অম্পিনগর বিধানসভা কেন্দ্রে ২০১৮ ভোটার লিঙ্গানুপাত ১,০১৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩২,৯৯৭ জন যার মধ্যে পুরুষ ভোটার ১৬,৩৪৮ জন এবং নারী ভোটার ১৬,৬৪৯ জন।
অমরপুর বিধানসভা কেন্দ্র

অমরপুর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ২০১৩ সাল থেকে কার্যকর।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪০,৬৩৪ জন, যার মধ্যে পুরুষ ভোটার ২০,৫৬১ জন এবং নারী ভোটার ২০,০৭৩ জন। অমরপুর বিধানসভা কেন্দ্রে ২০১৮ ভোটার লিঙ্গানুপাত ৯৭৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৬,৫৮৮ জন যার মধ্যে পুরুষ ভোটার ১৮,৬৭১ জন এবং নারী ভোটার ১৭,৯১৭ জন।
রামকমল ভট্টাচার্য

রামকমল ভট্টাচার্যের জন্ম ১২৪০ বঙ্গাব্দের ১৬ই চৈত্র ( ১৮৩৪ খ্রিস্টাব্দের ৩১ মার্চ) ব্রিটিশ ভারতের উত্তর কলকাতার শিমুলিয়া পল্লীর মালিরবাগান নামক স্থানে বারেন্দ্র শ্রেণীর ব্রাহ্মণ পরিবারে। পিতা রামজয় তর্কালঙ্কার। তাদের আদি নিবাস ছিল গৌড়বঙ্গের রাজধানী মালদহে। প্রখ্যাত পণ্ডিত ও শিক্ষাব্রতী কৃষ্ণকমল ভট্টাচার্য ছিলেন তার অনুজ। তাদের এক জ্যেষ্ঠ ভগিনীও ছিল। মেধাবী রামকমল পিতার কাছেই ব্যাকরণ সমগ্র, অমরকোষ অভিধান, ভট্টিকাব্য, শ্রীমদভাগবত পুরাণের কিছু অংশের পাঠ সম্পন্ন করেন। বারো বৎসর বয়সে তার পিতংবিয়োগ ঘটে। কিন্তু তিনি কলকাতার সংস্কৃত কলেজে সাহিত্য শ্রেণীতে ভর্তি হন। মেধার গুণে অতি অল্প সময়ে সাহিত্য, অলঙ্কার, দর্শন ও গণিতে শিক্ষালাভ করেন। ১৮৫৪ খ্রিস্টাব্দের এপ্রিল মাসে সিনিয়র বৃত্তি পরীক্ষায় সংস্কৃত কলেজের ছাত্রদের মধ্যে তিনি প্রথম হন এবং মাসিক কুড়ি টাকা বৃত্তি লাভ করেন। বিদ্যাবত্তার জন্য তৎকালীন সমস্ত খ্যাতনামা ব্যক্তির সঙ্গে পরিচিত হন। গণিতশাস্ত্রে রামকমলের রীতিমত অধিকার ছিল। তিনি সেসময়ে পণ্ডিত ঈশ্বরচন্দ্র বিদ্যাসাগরের ঘনিষ্ঠ ও বাল্যবন্ধু প্রসন্নকুমার সর্বাধিকারীকে পাটিগণিত রচনায় যথেষ্ট সাহায্য করেন। সংস্কৃত শাস্ত্রে প্রাজ্ঞতা লাভের পর ইংরাজী চর্চায় মনোনিবেশ করেন। অল্পদিনে ভূয়সী উন্নতি করেন। তবে চক্ষুরোগের কারণে ইংরাজী সাহিত্য চর্চায় বাধার সৃষ্টি হয়। চিকিৎসকের পরামর্শে ১৮৫৬ খ্রিস্টাব্দে বায়ু পরিবর্তনে যান। কিন্তু কোন উন্নতি পরিলক্ষিত হয়নি।
শেষে সংসার নির্বাহের কারণে ১৮৫৭ খ্রিস্টাব্দে তিনি কলকাতার নর্মাল স্কুলে প্রধান শিক্ষকের পদ গ্রহণ করেন। চক্ষুরোগের কারণে পড়াশোনা অসম্ভব হলেও, তিনি তার যা কিছু রচনা করেছেন তা ওই সময়ে করেন। ইউক্লিডের পদ্ধতি প্রাচীন এবং বোঝার পক্ষে কালজয়ী মনে হওয়ায় তিনি জ্যামিতি বিষয়ক নতুন গ্রন্থ রচনায় মনোনিবেশ করেন। নর্মাল স্কুলের ছাত্রদের জন্য ইংরেজ দার্শনিক ফ্রান্সিস বেকনের কয়েকটি বাছাইয়ের সন্দর্ভ রচনা ছিল তার দ্বিতীয় প্রয়াস। তিনি "বেকনের সন্দর্ভ" নামে কিছু প্রবন্ধের বঙ্গানুবাদ করেন। নানা কারণে রামকমল ভট্টাচার্য আত্মহত্যা করেন ১৮৬০ খ্রিস্টাব্দের ১১ জুন। সেকারণে তার রচিত গ্রন্থের কয়েকটি অপ্রকাশিত থেকে গেছে। রামকমলের মৃত্যুর পর প্রকাশিত হয় -
রকীব আহমদ

রকীব আহমদ একজন বাংলাদেশী ভূগোলবিদ ও শিক্ষাবিদ। তিনি রাজশাহী বিশ্ববিদ্যালয়ের ভূগোল ও পরিবেশ বিদ্যা বিভাগের অবসরপ্রাপ্ত অধ্যাপক এবং ঢাকায় অবস্থিত বেসরকারি বিশ্ববিদ্যালয়, ফারইস্ট ইন্টারন্যাশনাল ইউনিভার্সিটির উপাচার্য।
তার জন্ম ফরিদপুর জেলায়।
রকীব রাজশাহী বিশ্ববিদ্যালয়ের ভূগোল বিভাগ থেকে ১৯৭৭ সালে স্নাতক ও ১৯৮০ সালে স্নাতকোত্তর ডিগ্রি লাভ করেন। তিনি ভারতের মহীশূর বিশ্ববিদ্যালয় থেকে ১৯৯০ সালে পিএইচডি ডিগ্রি অর্জন করেন।
রকীব আহমদ ১৯৮১ সালে রাজশাহী বিশ্ববিদ্যালয়ের ভূগোল ও পরিবেশ বিদ্যা বিভাগের বিভাগে প্রভাষক হিসেবে যোগ দেন। এরই ধারাবাহিকতায় তিনি ১৯৮৪ সালে সহকারী অধ্যাপক, ১৯৯১ সালে সহযোগী অধ্যাপক ও ১৯৯৭ সালে অধ্যাপক পদে উন্নীত হন। অধ্যাপনার পাশাপাশি তিনি বিভাগীয় প্রধান, পরিবেশ বিজ্ঞান ইনস্টিটিউটের প্রধান, কম্পিউটার সেন্টারের প্রশাসকসহ বিভিন্ন গুরুত্বপূর্ণ দায়িত্ব পালন করেন। তিনি রাজশাহী বিশ্ববিদ্যালয় থেকে অবসর লাভ করেছেন।
রকীব আহমদ ২০২২ সালের ১০ জুন ঢাকায় অবস্থিত বেসরকারি বিশ্ববিদ্যালয়, ফারইস্ট ইন্টারন্যাশনাল ইউনিভার্সিটির উপাচার্য হিসেবে যোগদান করেন।
দেশীয় ও আন্তর্জাতিক জার্নালে তার উল্লেখযোগ্যসংখক প্রকাশনা রয়েছে।
তিনি রাজশাহী বিশ্ববিদ্যালয়ের মুক্তিযুদ্ধের চেতনা ও মূল্যবোধে বিশ্বাসী প্রগতিশীল শিক্ষক সমাজের আহ্বায়ক হিসেবে দায়িত্ব পালন করেছেন।
শামসুদ্দিন মুহাম্মাদ ইবন মুকাদ্দাম

শামসুদ্দিন মুহাম্মাদ ইবন মুকাদ্দাম (আরাফাত পর্বতে ৯ ফেব্রুয়ারি ১১৮৮-এ মৃত্যুবরণ) আইয়ুবীয় সালতানাতের অধীনে প্রথম বালাবেকের আমির ছিলেন। তিনি প্রথমে সিরিয়া ও ইরাকের জেনগি শাসক নুরুদ্দিন ও পরে মিশরের আইয়ুবীয় শাসক সালাহুদ্দিনের অধীনে সিরিয়া ও ইরাকের একজন সামরিক কমান্ডার ছিলেন।
১১৭৪ সালে নুরুদ্দিন মারা গেলে ইবনুল মুকাদ্দাম সামরিক কমান্ডার এবং উচ্চপদস্থ কর্মকর্তাদের একটি শক্তিশালী দলের প্রধান হিসেবে আবির্ভূত হন যারা দামেস্কের ক্ষমতা গ্রহণ করতে চেয়েছিলেন। তারা তাদের প্রতিদ্বন্দ্বী নপুংসক গুমুশতেকিনকে নুরুদ্দিনের ১১ বছর বয়সী ছেলে এবং উত্তরাধিকারী সালিহ ইসমাইল মালিকের অভিভাবকত্ব গ্রহণ এবং তাকে আলেপ্পোতে নিয়ে যেতে বাধা দিতে পারেননি। গুমুশতেকিন তার বিরুদ্ধে মসুলের নুরুদ্দিনের ভাগ্নে দ্বিতীয় সাইফুদ্দিন গাজীর সাথে একটি জোট করার পরে তিনি সহায়তার জন্য সালাহুদ্দিনের কাছে যান এবং সালাহুদ্দিন তাকে শান্তিপূর্ণভাবে দামেস্ক দখল করার সুযোগ করে দেন। সালাহুদ্দিন তাকে বালাবেকের অনুদানকে দিয়ে ভূষিত করেন। যখন সালাহুদ্দিনের ভাই তুরানশাহ ১১৭৯ সালে সালাহুদ্দিনের কাছ থেকে বালাবেক দেওয়ার অনুরোধ করেন, তখন সালাহুদ্দিন ইবনুল মুকাদ্দামকে একটি বৃহত্তর রাজত্বের বিনিময়ে বালাবেক হস্তান্তরের প্রস্তাব দেন, কিন্তু ইবনুল মুকাদ্দাম প্রত্যাখ্যান করেন। তাই সালাহুদ্দিন বালাবেক অবরোধ করেন এবং ইবনুল মুকাদ্দাম বারিন, কাফরতাব এবং আরও কয়েকটি ছোট বসতির বিনিময়ে বালাবেক আত্মসমর্পণ করতে বাধ্য হন। ১১৮৮ সালের হজ্জের সময়, আরাফাত পর্বতে ইরাকি তীর্থযাত্রীদের নেতার তাঁবুতে সিরিয়ান ও ইরাকি তীর্থযাত্রীদের মধ্যে সংঘর্ষের সময় তিনি চোখে আহত হন।
করবুক বিধানসভা কেন্দ্র

করবুক বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতির সদস্যদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ২০১৩ সাল থেকে কার্যকর।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৪,৭৬১ জন, যার মধ্যে পুরুষ ভোটার ১৭,৭৩৯ জন এবং নারী ভোটার ১৭,০২২ জন। করবুক বিধানসভা কেন্দ্রে ২০১৮ ভোটার লিঙ্গানুপাত ৯৬০। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩০,৯৭৩ জন যার মধ্যে পুরুষ ভোটার ১৫,৬৫৫ জন এবং নারী ভোটার ১৫,৩১৮ জন।
কেপি খানাল

কেপি খানাল (জন্ম: ১১ জানুয়ারি ২০০০) অছাম জেলার রামারেশন গ্রামে জন্মগ্রহণ করেন। একজন সমাজ কর্মী। তিনি নেপালে জন্ম নেওয়া 'সর্বকনিষ্ঠ নেপালি সামাজিক কর্মী' হিসেবেও পরিচিত।
অছামের রামরোশনে জন্মগ্রহণকারী কেপি খানাল আছাম জেলায় প্রাথমিক শিক্ষা সমাপ্ত করেন। এরপর তিনি কৈলালী জেলা লামকিতে আসেন এবং সেখানেই বড় হন। দ্বাদশ শ্রেণী পর্যন্ত সেখানেই পড়েন। খানাল গ্রামবাসীদের সহায়তায় টেক্সাস ইন্টারন্যাশনাল কলেজে মানবিক বিষয়ে স্নাতকোত্তর পড়াশোনা করেন।
খানাল ৭ম শ্রেণীতে পড়ার সময় থেকেই রেডিওতে শিশু সাংবাদিক হিসেবে সামাজিক ক্ষেত্রে কাজ করছিলেন। দারিদ্র্যের কারণে ভারতের মুম্বইয়ের মিরা রোডের একটি হোটেলে শিশু শ্রমিক হিসেবে কাজ করতেন তিনি। নিজের দেশে কিছু করার ইচ্ছা নিয়ে নেপালে ফিরে আসেন; এবং গ্রামে স্যানিটেশন ক্যাম্পেইন, দরিদ্র ও অসহায়দের ত্রাণ বিতরণের মতো সামাজিক কাজে সক্রিয় হন। 'আমি বদলালে, আমার দেশ বদলাবে' স্লোগান নিয়ে খানাল এবং তার কয়েকজন বন্ধু ক্লিন কাঠমান্ডু অভিযান শুরু করেছেন।
ফরাসি বেলজীয়

ফরাসি বেলজীয় বা ফরাসি সম্প্রদায় (; ) হল বেলজিয়ামের তিনটি সাংবিধানিক ভাষিক সম্প্রদায়ের একটি। ২০১১ সাল থেকে ফরাসি সম্প্রদায় ফেদেরাসিওঁ ওয়ালোনিয়া-ব্র‍্যুসেল () নামটি ব্যবহার করেছে, যা বিতর্কিত কারণ বেলজিয়ামের সংবিধানে এর নাম পরিবর্তন করা হয়নি এবং এটিকে একটি রাজনৈতিক বিবৃতি হিসাবে দেখা হয়। “ফরাসি সম্প্রদায়” নামটির দ্বারা ফরাসিভাষী বেলজীয়দের বোঝায়, বেলজিয়ামে বসবাসকারী ফরাসি নাগরিকদের নয়। স্বচ্ছতার জন্য বেলজিয়ামের ফরাসি সম্প্রদায়কে কখনও কখনও “বেলজিয়ামের ফরাসিভাষী সম্প্রদায়” হিসাবে বর্ণনা করা হয়, দেশটির জার্মানভাষী সম্প্রদায়ের সাদৃশ্যে।
সম্প্রদায়টির নিজস্ব সংসদ, সরকার ও প্রশাসন রয়েছে। এর দাফতরিক পতাকাটি ওয়ালুন পতাকার অনুরূপ, যা ওয়ালোনিয়ার ওয়ালুনদের দাফতরিক পতাকাও বটে।
ওয়ালোনিয়ায় সমস্ত ফরাসিভাষী বেলজীয়দের ৮০% বসবাস করে, বাকি ২০% বাস করে ব্রাসেলসে, যা ফরাসি সম্প্রদায়ের সংসদীয় আসন।
ঐতিহাসিকভাবে এই সম্প্রদায়টি ওয়ালুন, ওলন্দাজ, পিকার, লুক্সেমবুর্গীয় বা মোসেল ফ্রাঙ্কোনীয় জার্মান ভাষার বিভিন্ন রূপগুলোতে কথা বলত, কিন্তু বর্তমানে প্রভাবশালী ভাষাটি হল বেলজীয় ফরাসি, লুক্সেমবুর্গের গ্র্যান্ড-ডুচি (প্রধানত আরেলারল্যান্ড জেলা) সীমান্তের পাশের কিছু এলাকা ছাড়া, যেখানে লুক্সেমবুর্গীয় এখনও ব্যাপকভাবে কথিত হয়।
রাজনগর বিধানসভা কেন্দ্র

রাজনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতির সদস্যদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৩,৭১৮ জন, যার মধ্যে পুরুষ ভোটার ২৩,২২৭ জন এবং নারী ভোটার ২০,৪৯১ জন। রাজনগর বিধানসভা কেন্দ্রে ২০১৮ ভোটার লিঙ্গানুপাত ৮৮২। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৯,৬৩১ জন যার মধ্যে পুরুষ ভোটার ২০,৮৯২ জন এবং নারী ভোটার ১৮,৭৩৯ জন।
বিলোনীয়া বিধানসভা কেন্দ্র

বিলোনীয়া বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (পাঁচ বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪১,৭৬১ জন, যার মধ্যে পুরুষ ভোটার ২১,২৭৯ জন এবং নারী ভোটার ২০,৪৮২ জন। বিলোনীয়া বিধানসভা কেন্দ্রে ২০১৮ ভোটার লিঙ্গানুপাত ৯৬৩। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৮,৭২০ জন যার মধ্যে পুরুষ ভোটার ১৯,৮৩৭ জন এবং নারী ভোটার ১৮,৮৮৩ জন।
গ্রেস কটেজ, কৃষ্ণনগর

গ্রেস কটেজ একটি সরকারি ভবন ও ঐতিহ্যবাহী স্থান। এটি ভারতের পশ্চিমবঙ্গের নদীয়া জেলার কৃষ্ণনগরের চাঁদ সড়কের পাশে বৌবাজার এলাকার অবস্থিত। ভবনটি কাজী নজরুল ইসলামের স্মৃতি বিজড়িত। এই ভবন হতে নজরুল বাংলা সাহিত্য ও সঙ্গীতের জন্য বেশকিছু উল্লেখযোগ্য সৃষ্টি করেছিলেন। স্থাপনাটি মূলত পশ্চিমবঙ্গ রাজ্য বিদ্যুৎ বিতরণ কোম্পানির কমপ্লেক্সের অন্তর্গত। ২০১২ হতে গ্রেস কটেজ পশ্চিমবঙ্গের রাজ্য হেরিটেজ কমিশন কর্তৃক ঐতিহ্যবাহী স্থাপনা হিসেবে স্বীকৃত।
কাজী নজরুল ইসলাম তার বন্ধু হেমন্ত সরকারের আমন্ত্রণে কৃষ্ণনগরে আগমনের পর ১৯২৬ সালের ৩ জানুয়ারি হতে শহরের গোলাপট্টিতে হেমন্তের বাড়িতে অবস্থান করেন। একই বছর নজরুল গ্রেস কটেজ ভাড়া নেন। এখানে তিনি ১৯২৬ সালের জুন হতে ১৯২৮ সালের ডিসেম্বর পর্যন্ত পরিবারসহ অবস্থান করেন। এবাড়িতে তার সন্তান বুলবুলের জন্ম হয় এবং তার মা জাহেদা খাতুন মৃত্যুবরণ করেন।
ব্রিটিশ আমল হতে গ্রেস কটেজ কৃষ্ণনগরের একটি বৈদ্যুতিক শক্তি উৎপাদন ও সংরক্ষণ কেন্দ্রের অংশ। একতলা ভবনটি কমপ্লেক্সের ভিতরে শক্তি উৎপাদন কেন্দ্রের এক কোনায় অবস্থিত। সংস্কারের পর, ২০১২ সালের ২৫ আগস্ট ওয়েস্ট বেঙ্গল হেরিটেজ কমিশন ভবনটিকে রাজ্যের ঐতিহ্যের মর্যাদা দেয়। এখানে একটি পাঠাগার আছে। 'সুজন বাসর' নামক একটি সাংস্কৃতিক সংস্থা বর্তমানে কটেজটির দেখভাল করে।
গ্রেস কটেজ বাংলা সংস্কৃতির জন্য উল্লেখযোগ্য এবং কাজী নজরুল ইসলামের স্মৃতিধন্য ভবন। নজরুল "দারিদ্র", "ফণী-মনসা", "সাম্যবাদী", "পূবের হাওয়া'র" মত বিখ্যাত কবিতাসমূহ, কাব্যগ্রন্থ এবং "মৃত্যুক্ষুধা" উপন্যাস এখানে থাকাকালীন রচনা করেন। ‘মৃত্যুক্ষুধা’য় এই বাড়ি এবং কৃষ্ণনগরের পরিচয় আছে। এই বাড়িতে নজরুলের হাতে বাংলা ভাষায় প্রথম গজল সৃষ্টি হয়।
অস্ট্রেলিয়ায় হিন্দুধর্ম

অস্ট্রেলিয়ায় হিন্দুধর্ম তৃতীয় বৃহত্তম ধর্ম। যা মোট জনসংখ্যার ২.৭% । ২০২১ সালের আদমশুমারি অনুযায়ী হিন্দু জনসংখ্যা প্রায় ৬৮৪,০০২ জন । হিন্দুধর্ম অস্ট্রেলিয়ার সবচেয়ে দ্রুত বর্ধনশীল ধর্ম ।
নিম্নলিখিত সময়গুলি সংক্ষিপ্তভাবে হিন্দু ধর্মের আগমনের রূপরেখা দেয়।
২০১১ সালের আদমশুমারির তথ্য দেখায় যে নিউ সাউথ ওয়েলস বাদে সমস্ত রাজ্যে (এবং ACT এবং উত্তর অঞ্চল) ২০০৬ সালের আদমশুমারি থেকে তাদের হিন্দু জনসংখ্যা দ্বিগুণ ছিল। ২০০১ সাল থেকে নিউ সাউথ ওয়েলসে সবচেয়ে বেশি সংখ্যক হিন্দু রয়েছে।
বেশিরভাগ অস্ট্রেলিয়ান হিন্দুরা অস্ট্রেলিয়ার পূর্ব উপকূল বরাবর বাস করে , প্রধানত মেলবোর্ন এবং সিডনি শহরে । প্রায় ৩৯% হিন্দু গ্রেটার সিডনিতে , ২৯% গ্রেটার মেলবোর্নে এবং ৮% গ্রেটার ব্রিসবেন এবং গ্রেটার পার্থে বাস করত । হিন্দুদের সর্বাধিক অনুপাত সহ রাজ্য এবং অঞ্চলগুলি হল অস্ট্রেলিয়ান ক্যাপিটাল টেরিটরি (২.৫৭%) এবং নিউ সাউথ ওয়েলস (২.৪৩%), যেখানে সবচেয়ে কম হল কুইন্সল্যান্ড (০.৯৮%) এবং তাসমানিয়া (০.৫০%)৷
তাসমানিয়াতে , হিন্দুধর্ম পালন করে মূলত ভুটানের জাতিগত লোটশাম্পা ।
অ্যাংলো-অস্ট্রেলীয়দের মধ্যেও হিন্দুধর্ম বেশি জনপ্রিয়। অস্ট্রেলিয়ার অনেক ককেশীয়রাও ক্যারাম ডাউনসের হিন্দু মন্দিরে (শ্রী শিব বিষ্ণু মন্দির) যান এবং তামিল ভাষায় বৈদিক হিন্দু ধর্মগ্রন্থ শিখেন। অস্ট্রেলিয়ায় ইসকন হিন্দু সম্প্রদায়ের ৬০,০০০ সদস্য রয়েছে - যাদের মধ্যে ৭০% বিদেশী হিন্দু, বাকি ৩০% অ্যাংলো অস্ট্রেলিয়ান। ২০১৬ সালের আদমশুমারি অস্ট্রেলিয়ার আদিবাসী সম্প্রদায়ের ( অ্যাবোরিজিনাল এবং টরেস স্ট্রেট দ্বীপবাসী ) ৪১৫ জন হিন্দু রয়েছে।
২০২১ সালের আদমশুমারি অনুসারে, অস্ট্রেলিয়ান হিন্দুদের ১৩.০% বাড়িতে ইংরেজি ব্যবহার করে। হিন্দি (১৫৫,২৪২ বা ২২.৭%) এবং নেপালি (১১১,৩৫৩ বা ১৬.৩%) এর পরে ইংরেজি (৮৮,৮৩২ বা ১৩.০%) অস্ট্রেলিয়ান হিন্দুদের দ্বারা কথিত তৃতীয় সর্বাধিক সাধারণ ভাষা। ২০০৬ সালের আদমশুমারি অনুসারে অস্ট্রেলিয়ান হিন্দুদের তাদের বাড়িতে বিভিন্ন ভাষায় কথা বলার সংখ্যা:
প্রথম হিন্দু ধর্মীয় কেন্দ্র ছিল সিডনিতে স্বামী প্রভুপাদ কর্তৃক প্রতিষ্ঠিত ইসকন কেন্দ্র। এটি ছিল ১৯৭৭ সালে অস্ট্রেলিয়ার প্রথম হিন্দু মন্দির, শ্রী মন্দির টেম্পল, নির্মিত হয়েছিল। এখন অস্ট্রেলিয়ায় প্রায় ৩৪টি হিন্দু মন্দির রয়েছে।
২০১৯ সালে রিপোর্ট করা একটি জাতীয় সমীক্ষা অনুসারে, হিন্দু অস্ট্রেলিয়ানরা মডেল সংখ্যালঘু হওয়ার পরেও বৈষম্যের ভোগ করে চলেছে। সমীক্ষায় দেখা গেছে যে উত্তরদাতাদের তিন চতুর্থাংশ (৭৫%) গণপরিবহনে বা রাস্তায় বৈষম্যের সম্মুখীন হয়েছে। হিন্দুদের মধ্যে মোট জন্মদানের হার (টিএফআর) ১.৮১, যা খ্রিস্টান (২.১১) এবং মুসলমানদের (৩.০৩) চেয়েও কম।
অতিরিক্ত জেলা ও দায়রা জজ

অতিরিক্ত জেলা ও দায়রা জজ বাংলাদেশের জেলায় অবস্থিত জজ কোর্টের বিচারক যিনি দেওয়ানি ও ফৌজদারি উভয় এখতিয়ার প্রয়োগ করেন। তিনি জেলা ও দায়রা জজের সমপর্যায়ের বিচারিক ক্ষমতার অধিকারী। বাংলাদেশ জুডিসিয়াল সার্ভিসের গ্রেড-২ এর কর্মকর্তাগণের মধ্য হতে অতিরিক্ত জেলা ও দায়রা জজ নিয়োগ দেওয়া হয়। তিনি জেলা ও দায়রা জজের ডেপুটি হিসেবে তার অবর্তমানে তার কার্যভার পালন করে থাকেন।
বাংলাদেশের সংবিধান এর ১১৫ ও ১৩৩ অনুচ্ছেদ অনুযায়ী বাংলাদেশের রাষ্ট্রপতি অতিরিক্ত জেলা ও দায়রা জজ নিয়োগ দিয়ে থাকেন। আইন মন্ত্রণালয় সুপ্রীম কোর্টের সাথে পরামর্শক্রমে অতিরিক্ত জেলা ও দায়রা জজদের পদায়ন ও বদলি করে থাকে।
অতিরিক্ত জেলা ও দায়রা জজ যখন ফৌজদারি এখতিয়ার প্রয়োগ করেন তখন তিনি অতিরিক্ত দায়রা জজ এবং যখন দেওয়ানি এখতিয়ার প্রয়োগ করেন তখন তিনি অতিরিক্ত জেলা জজ হিসেবে অভিহিত হন।
ফৌজদারি এখতিয়ার: অতিরিক্ত দায়রা জজ মৃত্যুদণ্ড ও যাবজ্জীবন কারাদণ্ড সহ আইনে উল্লেখিত সকল প্রকারের দন্ড প্রদান করতে পারেন।
দেওয়ানি এখতিয়ার: অতিরিক্ত জেলা জজের রিভিশন এখতিয়ার হচ্ছে দেওয়ানী বিষয়বস্তুর আপীল যার মূল্যমান সর্বোচ্চ ৫ কোটি টাকা।
বাংলাদেশের পদমর্যাদা ক্রম অনুযায়ী অতিরিক্ত জেলা ও দায়রা জজের পদমর্যাদার ক্রম ১৭।
জোফোবাস মোরিও

জোফোবাস মোরিও হল একধরনের অন্ধকারের পোকা যাদের শূককীট সাধারণ নামে সুপারওয়ার্ম, কিংওয়ার্ম, মোরিও ওয়ার্ম বা সহজভাবে "জোফোবাস" নামে পরিচিত। এটি এমন এক প্রকার পোকা-মাকড়ের শূককীট যা প্লাস্টিক খেয়ে থাকে। অস্ট্রেলিয়ান বিজ্ঞানীরা জোফোবাস মোরিও নামের এই প্রজাতির পোকা খুঁজে পান। এটি মহাপোকা (সুপারওয়ার্ম) হিসাবে পরিচিত। পলিস্টাইরিন বা প্লাস্টিক জাতীয় খাদ্য খেয়ে বেঁচে থাকতে পারে এই পোকাগুলো। 
গবেষকদদের মতে বিটল শূককীট একটি অন্ত্রের উৎসেচকের মাধ্যমে প্লাস্টিক হজম করে। শূককীটগুলি পূর্ণ আকারে প্রায় ৫০ থেকে ৬০ মিলিমিটার (১.৭-২.২৫ ইঞ্চি) লম্বা হয়।
বিজ্ঞানী ডা. ক্রিস রিঙ্কের মতে মহাপোকাগুলি অতিক্ষুদ্র পুনঃচক্রায়ন কারখানার (মিনি রিসাইক্লিং প্ল্যান্ট) মতো তাদের মুখ দিয়ে পলিস্টাইরিন টুকরো টুকরো করে এবং তারপরে তাদের অন্ত্রে থাকা ব্যাকটেরিয়াকে সেগুলো খাওয়ায়।
ইউনিভার্সিটি অফ কুইন্সল্যান্ড একটি দল তিন সপ্তাহ ধরে মহাপোকার তিনটি দলকে বিভিন্ন ধরনের খাবার খাওয়ায়। যে শ্রেণীটি পলিস্টাইরিন বা প্লাস্টিক জাতীয় খাবার খেয়েছিল তার ওজনও বেড়েছে।
মহাপোকার অন্ত্রে থাকা বেশ কয়েকটি উৎসেচক পলিস্টাইরিন এবং স্টাইরিনকে হজম করতে পারে। আন্তর্জাতিকভাবে গবেষকরা প্লাস্টিক ভাঙতে ব্যাকটেরিয়া এবং ছত্রাক ব্যবহার শুরু করেন।
জনপ্রিয় মেলওয়ার্মের মতো জোফোবাস মরিও শূককীট (সাধারণত মহাপোকা নামে পরিচিত) পোষা প্রাণীর যত্নে ব্যাপকভাবে ব্যবহৃত হয় বিশেষত খাদ্য হিসাবে।
মহাপোকাগুলিতে প্রোটিন এবং চর্বি তুলনামূলকভাবে বেশি থাকে, ফলে এগুলি বন্দী সরীসৃপ, উভচর, মাছ এবং পাখিদের জন্য আকর্ষণীয় খাদ্য। এগুলি ১ থেকে ২ সপ্তাহ না খেয়ে বেঁচে থাকতে পারে, এবং তাদের এই ক্ষমতার কারণে বিশ্বজুড়ে পাইকারি পরিমাণে বাণিজ্যিক সুলভতার প্রক্রিয়াটি সহজ। তবে পোষা প্রাণীর মালিকদের এগুলিকে উষ্ণ তাপমাত্রায় রাখার পরামর্শ দেওয়া হয়। কারণ খাবারের কীট থেকে ভিন্ন বলে মহাপোকাগুলি শীতনিদ্রা প্রক্রিয়ায় প্রবেশ করে না। এগুলি নিয়ে কাজ করার সময় হুমকির সম্মূখীন হলে এগুলি কামড়াতেও পারে, যদিও কামড় খুব বেদনাদায়ক নয়।
২০১৬ সালে এটিনিও ডি ম্যানিলা বিশ্ববিদ্যালয়ের ছাত্রদের একটি দল আবিষ্কার করে যে "জোফোবাস মোরিও"র শূককীট বর্জ্য নিষ্পত্তিতে ব্যবহার করা যেতে পারে। কারণ শূককীটগুলি প্রসারিত পলিস্টাইরিন ফেনা খায় বলে দেখা গেছে। গবেষণা অধ্যয়নটি বৃহত্তর জোফোবাস মরিও শূককীটকে টেনেব্রিও মলিটর শূককীটের সাথে তুলনা করা হয়, যা পূর্বে পলিস্টেরিন অবক্ষয় মোকাবেলা করার জন্য স্ট্যানফোর্ড বিশ্ববিদ্যালয়ের একটি গবেষণায় ব্যবহৃত হয়েছিল।
রামসে হান্ট সিনড্রোম

রামসে হান্ট সিনড্রোম হলো তিনটি ভিন্ন স্নায়বিক সিনড্রোমের সমষ্টি। বিখ্যাত স্নায়ুবিদ জেমস রামসে হান্ট (১৮৭২-১৯৩৭) সর্বপ্রথম তিনটি সিনড্রোমকে একত্রে লিপিবদ্ধ করেছিলেন।
এছাড়া মুখের পক্ষাঘাত, কানের ব্যথা এবং কানের ভেসিকলের ট্রায়াড হতে পারে।
শান্তিরবাজার বিধানসভা কেন্দ্র

শান্তিরবাজার বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতির সদস্যদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (চার বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৫,৬২৭ জন, যার মধ্যে পুরুষ ভোটার ২৩,১৪৪ জন এবং নারী ভোটার ২২,৪৮৩ জন। শান্তিরবাজার বিধানসভা কেন্দ্রে ২০১৮ ভোটার লিঙ্গানুপাত ৯৭১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,৫২১ জন যার মধ্যে পুরুষ ভোটার ২১,০৮৬ জন এবং নারী ভোটার ২০,৪৩৫ জন।
রামসে হান্ট সিনড্রোম টাইপ ২

রামসে হান্ট সিন্ড্রোম টাইপ ২, আরএইচএস এবং হারপিস জোস্টার ওটিকাস নামেও পরিচিত। এটি একটি ব্যাধি যা মুখের স্নায়ুকোষের বান্ডিল জেনিকুলেট গ্যাংলিয়নে "ভেরিসেলা জোস্টার" ভাইরাসের আক্রমণের কারণে ঘটে।
রামসে হান্ট সিনড্রোম টাইপ ২ তে সাধারণত মুখের পেশীর অক্ষমতা, কানে ব্যথা, জিহ্বার সামনের অংশে স্বাদ হ্রাস পাওয়া, চোখ এবং মুখ শুকিয়ে যাওয়া এবং একটি চর্ম সংক্রান্ত জটিলতা দেখা দেয়।
ভেরিসেলা জোস্টার সংক্রমণের ১% এরও কম ক্ষেত্রে মুখের স্নায়ু জড়িত এবং এর ফলে RHS হয়।
প্রাথমিক লক্ষণের মধ্যে রয়েছে এক কানে তীব্র ব্যথা, এক সপ্তাহের বেশি সময় ধরে একপাশের চোয়াল বা ঘাড়ের পক্ষাঘাত
তীব্র লক্ষণগুলির মধ্যে রয়েছে:
যেহেতু ভেস্টিবুলোকলিয়ার স্নায় জেনিকুলেট গ্যাংলিওনের সান্নিধ্যে রয়েছে, তাই এটি প্রভাবিত হতে পারে এবং রোগীরাও অভিজ্ঞতা অর্জন করতে পারে:[তথ্যসূত্র প্রয়োজন]
একটি জোস্টার ভ্যাকসিন ব্যবহার করে, ভেরিসেলা জোস্টার, কার্যকারণ ভাইরাস, ভেরিসেলা জোস্টারের বিরুদ্ধে ইমিউনাইজেশন দ্বারা শিংলস প্রতিরোধ করা হয়। ৫০ বছর বা তার বেশি বয়সের প্রাপ্তবয়স্কদের জন্য টিকা দেওয়ার পরামর্শ দেওয়া হয়। ভ্যাকসিনের দুটি সংস্করণ পাওয়া যায়, লাইভ অ্যাটেনিউটেড জোস্টাভাক্স (এখন মার্কিন যুক্তরাষ্ট্রে বন্ধ হয়ে গেছে, মূলত একটি বড় ডোজ চিকেনপক্স ভ্যাকসিন) এবং প্রোটিন সাবইউনিট শিনগ্রিক্স।
এই সিনড্রোমটির নামকরণ করা হয়েছে চিকিৎসাবিজ্ঞানী জেমস রামসে হান্টের নামে। যিনি সর্বপ্রথম এটি বর্ণনা করেছিলেন।
ঋষ্যমুখ বিধানসভা কেন্দ্র

ঋষ্যমুখ বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৩,৩১৬ জন, যার মধ্যে পুরুষ ভোটার ২২,৫১৪ জন এবং নারী ভোটার ২০,৮০২ জন। ঋষ্যমুখ বিধানসভা কেন্দ্রে ২০১৮ ভোটার লিঙ্গানুপাত ৯২৪। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৯,৭৬৪ জন যার মধ্যে পুরুষ ভোটার ২০,৫৪১ জন এবং নারী ভোটার ১৯,১৮৩ জন।
গুগল ওয়ালেট

গুগল ওয়ালেট হলো গুগলের মালিকানাধীন একটি ডিজিটাল ওয়ালেট প্ল্যাটফর্ম। এটি অ্যান্ড্রয়েড এবং ওয়ার ওএস অপারেটিং সিস্টেমের জন্য উপলব্ধ, এবং ১১ মে, ২০২২-এ গুগল আই/ও-কীনোটে এব্যাপারে ঘোষণা করা হয়েছিল। এটি ২০২০-এর পরবরর্তীতে হালনাগাদকৃত গুগল পে অ্যাপের সাথে সংযুক্ত রয়েছে।
"গুগল ওয়ালেট" ব্র্যান্ড নামটি প্রথম কোম্পানির একই নামের মোবাইল পেমেন্ট সিস্টেমের জন্য ব্যবহার করা হয়েছিল, যা ২০১১ সালে অ্যান্ড্রয়েড পে এর সাথে ২০১৮ সালে গুগল পে নামে একটি নতুন অ্যাপে একীভূত করার আগে চালু করা হয়েছিল। পুরানো ওয়ালেট অ্যাপ, এর কার্যকারিতা পিয়ার-টু-পিয়ার পেমেন্ট পরিষেবায় কমে গিয়েছিলো, এবং ২০২০ সালে এটি বন্ধ হওয়ার আগে গুগল পে সেন্ড-তে একে পুনরায় ব্র্যান্ড করা হয়েছিল। ২০২০ সালে, গুগল পে অ্যাপটি গুগল এর ভারত-কেন্দ্রিক তেজ অ্যাপের উপর ভিত্তি করে বিস্তৃতভাবে পুনরায় ডিজাইন করা হয়েছিল, যা একটি সর্বজনীন ব্যক্তিগত ফিন্যান্স অ্যাপ্লিকেশনে প্রসারিত হয়েছিল। এটি প্লে স্টোরে তেজ অ্যাপ্লিকেশনটি প্রতিস্থাপন করে, যখন ২০১৮ গুগল পে অ্যাপটি অ্যান্ড্রয়েড স্মার্টফোনগুলিতে একটি পৃথক, প্রাক-ইনস্টল করা অ্যাপ্লিকেশন হিসাবে বিদ্যমান ছিল।
২০২২ সালের জানুয়ারিতে, "ব্লুমবার্গ নিউজ" জানিয়েছে যে অ্যাপটির ধীরগতির বৃদ্ধি এবং প্লেক্স বন্ধ হওয়ার পরে কোম্পানিটি গুগল পে-কে একটি "বিস্তৃত ডিজিটাল ওয়ালেট-এ রূপান্তরিত করার পরিকল্পনা করছে। এপ্রিল মাসে, রিপোর্ট করা হয়েছিল যে গুগল একটি নতুন অ্যাপ বা ইন্টারফেসে "গুগল ওয়ালেট" ব্র্যান্ডিং পুনরুজ্জীবিত করার পরিকল্পনা করছে এবং এটি গুগল পে-এর সাথে একত্রিত হয়েছে। গুগল আনুষ্ঠানিকভাবে ১১ মে, ২২ তারিখে গুগল আই/ও কীনোটে গুগল ওয়ালেটের ঘোষণা করে। অ্যাপটি ২০২০ সালের গুগল পে অ্যাপের সাথে সহ-অবস্থান করবে।
গুগল ওয়ালেট ব্যবহারকারীদের ক্রেডিট কার্ড, লয়্যালটি কার্ড, ডিজিটাল আইডেন্টিফিকেশন কার্ড, ট্রানজিট পাস, কনসার্টের টিকিট এবং টিকা কার্ডের মতো বিষয়বস্তুগুলো সংরক্ষণ করার অনুমতি দেয়৷ এটি অ্যান্ড্রয়েড ডিভাইসে পুরানো, আগে থেকে ইনস্টল করা গুগল পে অ্যাপটিকে প্রতিস্থাপন করবে এবং লঞ্চ করার সময় ৪২টি দেশে উপলব্ধ হবে।
অ্যাপল ওয়ালেট-এর মতো অনুরূপ মোবাইল ওয়ালেটের বিপরীতে, গুগল ওয়ালেট শুধুমাত্র অ্যান্ড্রয়েট-এর জন্য অ্যাপের স্মার্টফোন সংস্করণের বৈশিষ্ট্যগুলি যুক্ত করেছে৷ ওয়ার ওএস-এর স্মার্টওয়াচ সংস্করণ শুধুমাত্র লঞ্চের সময় পেমেন্ট কার্ডগুলো সমর্থন করবে।
যুগ্ম জেলা ও দায়রা জজ

যুগ্ম জেলা ও দায়রা জজ বাংলাদেশের জেলায় অবস্থিত জজ কোর্টের বিচারক যিনি দেওয়ানি ও ফৌজদারি উভয় এখতিয়ার প্রয়োগ করেন। বাংলাদেশ জুডিসিয়াল সার্ভিসের গ্রেড-৩ এর কর্মকর্তাগণের মধ্য হতে যুগ্ম জেলা ও দায়রা জজ নিয়োগ দেওয়া হয়। বাংলাদেশের পদমর্যাদা ক্রম অনুযায়ী অতিরিক্ত চীফ জুডিসিয়াল ম্যাজিস্ট্রেটের পদমর্যাদা যুগ্মসচিব এর সমান।
যুগ্ম দায়রা জজ দশ বছর পর্যন্ত কারাদন্ড প্রদানে সক্ষম। তিনি সকল প্রকার দেওয়ানি মামলা যার মূল্যমান পচিশ লক্ষ টাকা থেকে অসীম বিচার করে।
বাংলাদেশের সংবিধান এর ১১৫ ও ১৩৩ অনুচ্ছেদ অনুসারে বাংলাদেশের রাষ্ট্রপতি যুগ্ম জেলা ও দায়রা জজ নিয়োগ দিয়ে থাকেন। আইন মন্ত্রণালয় সুপ্রীম কোর্টের সাথে পরামর্শক্রমে যুগ্ম জেলা ও দায়রা জজদের পদায়ন ও বদলি করে থাকে।
বাংলাদেশের পদমর্যাদা ক্রম অনুযায়ী যুগ্ম জেলা ও দায়রা জজের পদমর্যাদার ক্রম ২১।
জোলাইবাড়ী বিধানসভা কেন্দ্র

জোলাইবাড়ী বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৪,৯৪৫ জন, যার মধ্যে পুরুষ ভোটার ২৩,০২৬ জন এবং নারী ভোটার ২১,৯১৯ জন। জোলাইবাড়ী বিধানসভা কেন্দ্রে ২০১৮ ভোটার লিঙ্গানুপাত ৯৫২। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,২২৭ জন যার মধ্যে পুরুষ ভোটার ২১,১৬২ জন এবং নারী ভোটার ২০,০৬৫ জন।
মনু বিধানসভা কেন্দ্র

মনু বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪২,৮৯৯ জন, যার মধ্যে পুরুষ ভোটার ২১,৯২৫ জন এবং নারী ভোটার ২০,৯৭৪ জন। মনু বিধানসভা কেন্দ্রে ২০১৮ ভোটার লিঙ্গানুপাত ৯৫৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৮,৩২৯ জন যার মধ্যে পুরুষ ভোটার ১৯,৫৯৮ জন এবং নারী ভোটার ১৮,৭৩১ জন।
সাব্রুম বিধানসভা কেন্দ্র

সাব্রুম বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৩,৯৭০ জন, যার মধ্যে পুরুষ ভোটার ২২,৭৯৭ জন এবং নারী ভোটার ২১,১৭৩ জন। সাব্রুম বিধানসভা কেন্দ্রে ২০১৮ ভোটার লিঙ্গানুপাত ৯২৯। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪০,০৭২ জন যার মধ্যে পুরুষ ভোটার ২০,৫৯৮ জন এবং নারী ভোটার ১৯,৪৭৪ জন।
পাবিয়াছড়া বিধানসভা কেন্দ্র

পাবিয়াছড়া বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৫,৪৭১ জন, যার মধ্যে পুরুষ ভোটার ২২,৭১০ জন এবং নারী ভোটার ২২,৭৬০ জন। পাবিয়াছড়া বিধানসভা কেন্দ্রে ২০১৮ ভোটার লিঙ্গানুপাত ১,০০২। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪০,১২৫ জন যার মধ্যে পুরুষ ভোটার ২০,৩৪১ জন এবং নারী ভোটার ১৯,৭৮৪ জন।
ফটিকরায় বিধানসভা কেন্দ্র

ফটিকরায় বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪২,০১৩ জন, যার মধ্যে পুরুষ ভোটার ২১,৩৭০ জন এবং নারী ভোটার ২০,৬৪৩ জন। ফটিকরায় বিধানসভা কেন্দ্রে ২০১৮ ভোটার লিঙ্গানুপাত ৯৬৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৭,৮৪৬ জন যার মধ্যে পুরুষ ভোটার ১৯,৪৩৬ জন এবং নারী ভোটার ১৮,৪১০ জন।
গ্রন্থাগার বিজ্ঞানের পাঁচটি আইন

গ্রন্থাগার বিজ্ঞানের পাঁচটি আইন হলো এসআর রঙ্গনাথন একটি গ্রন্থাগার ব্যবস্থা পরিচালনার নীতিমালার প্রস্তাবিত তত্ত্ব, যা ১৯৩১ সালে প্রকাশিত হয়। বিশ্বের অনেক গ্রন্থাগারিক নিজেদের দর্শনের ভিত্তি হিসাবে নীতিমালাগুলো গ্রহণ করেন।
ভারতের বিখ্যাত গ্রন্থাগার বিজ্ঞানী এস. আর. রঙ্গনাথন 1931 সালে গ্রন্থাগার বিজ্ঞানের জন্য পাঁচটি মৌলিক আইন প্রণয়ন করেন। এই আইনগুলো গ্রন্থাগার পরিচালনা ও ব্যবস্থাপনার মূলনীতি হিসেবে বিবেচিত হয়।
এই পাঁচটি আইন গ্রন্থাগার ব্যবস্থাপনার মূলনীতি হিসেবে কাজ করে এবং গ্রন্থাগারিকদের নির্দেশনা প্রদান করে। এটি শুধু বই ও পাঠকের সম্পর্ককে সমন্বিত করে না, বরং গ্রন্থাগারের উন্নয়ন ও পাঠকের সন্তুষ্টি নিশ্চিত করতেও সহায়তা করে
গুগলহীন-ক্রোমিয়াম

গুগলহীন-ক্রোমিয়াম বা আনগুগলড-ক্রোমিয়াম () হলো একটি মুক্ত ক্রোমিয়াম-ভিত্তিক ওয়েব ব্রাউজার যার লক্ষ্য গুগল উপাদান এবং ব্লবগুলি সরিয়ে গোপনীয়তা বৃদ্ধি করা। প্রকল্পের ব্যক্তিরা একে "গুগল ওয়েব পরিসেবার নির্ভরতাবিহীন, গুগল ক্রোমিয়াম" হিসাবে বর্ণনা করেছেন। অন্যান্য ক্রোমিয়াম-ভিত্তিক ব্রাউজারের বিপরীতে, আনগুগলড-ক্রোমিয়াম "ক্রোমিয়াম" থেকে আলাদা হওয়ার চেষ্টা করে না, যার ডেভেলপাররা "ক্রোমিয়ামের ড্রপ-ইন প্রতিস্থাপন" হিসাবে একে বর্ণনা করে।
ব্রাউজারটি ছোট কম প্রয়োজনীয় বৈশিষ্ট্যগুলোও যুক্ত করে যেমন পতাকাগুলো আঙ্গুলের ছাপ থেকে রক্ষা করে এবং ডেবিয়ানের মতো অন্যান্য প্রকল্প থেকে বৈশিষ্ট্যগুলো ধার করে৷ কিছু ক্রোমিয়াম বৈশিষ্ট্য গুগলহীন-ক্রোমিয়ামে কাজ করে না; এর মধ্যে একটি উল্লেখযোগ্য হল, সরাসরি ক্রোম ওয়েব স্টোর থেকে এক্সটেনশন ইনস্টল করা।
গুগলহীন-ক্রোমিয়াম প্রথমে লিনাক্সের জন্য, তারপর অন্যান্য অপারেটিং সিস্টেমের জন্য তৈরি করা হয়েছিল।
এলোস্টোন তার উৎস কোড হালনাগাদের মাধ্যমে বাইনারি প্রকাশ করতেন, কিন্তু শেষ পর্যন্ত তিনি বাইনারি প্রকাশ করা বন্ধ করে দেন এবং তার উৎস কোড ব্যবহার করে অন্যদের সফটওয়্যারটি কম্পাইল ও পরীক্ষা করার অনুমতি দেন।
একটি পর্যালোচনায়, "টেকস্পট" গুগলহীন-ক্রোমিয়ামকে "গুগল ওয়েব পরিষেবার উপর নির্ভরশীলতা ছাড়াই গুগল ক্রোমিয়াম, সাথে আরও ভাল গোপনীয়তা, নিয়ন্ত্রণ এবং স্বচ্ছতা" বলে অভিহিত করেছে৷
সংগ্রাম (১৯৭৪-এর চলচ্চিত্র)

সংগ্রাম হল চাষী নজরুল ইসলাম পরিচালিত ও কাজী সবুজ প্রযোজিত ১৯৭৪ সালে মুক্তিপ্রাপ্ত একটি বাংলাদেশী যুদ্ধ নাট্য চলচ্চিত্র। এটি খালেদ মোশাররফের একটি ডায়েরিতে লেখা সত্য ঘটনার উপর ভিত্তি করে তৈরি হয়েছে। চলচ্চিত্রটিতে পাকিস্তান সেনাবাহিনীর বিরুদ্ধে ইস্ট বেঙ্গল রেজিমেন্টের যুদ্ধ ও বাংলাদেশের স্বাধীনতা যুদ্ধে তাদের অবদানকে দেখানো হয়েছে।
প্রথম দৃশ্যে দেখা যায় পূর্ব পাকিস্তানের রাস্তায় মানুষ সামরিক জান্তার বিরুদ্ধে মিছিল করছে। তারপর পাকিস্তান সেনাবাহিনীতে কর্মরত আসাদকে তার বোন ও বোনের বান্ধবীর সাথে দেশের ভবিষ্যত নিয়ে তর্ক করতে দেখা যায়। বেশ কিছু দিন পর মেজর হাসান, ক্যাপ্টেন আসাদ ও ইস্ট বেঙ্গল রেজিমেন্টের কয়েকজন সদস্য আলোচনায় বসে। তাদের কাছ থেকে জানা যায়, পাকিস্তান সেনাবাহিনী বাঙালি কর্মকর্তাদের অবিশ্বাস করতে শুরু করেছে। পশ্চিম পাকিস্তান থেকে বিপুল সংখ্যক সৈন্য পূর্ব পাকিস্তানে আসছে যা বিপদের লক্ষণ। অন্যদিকে পাঞ্জাব রেজিমেন্টের সৈন্যরা তাদের এলাকায় নিরাপত্তা ব্যবস্থা জোরদার করছে বলে জানা গেছে। পাঞ্জাব রেজিমেন্টের একজন কর্মকর্তা নকশালদের উপস্থিতির অজুহাতে ইস্ট বেঙ্গল রেজিমেন্টের একটি অংশকে চট্টগ্রাম সেনানিবাস থেকে দূরে শমসেরগঞ্জে পাঠান ও তাদের সেখানে থাকার নির্দেশ দেন। পাকিস্তান সেনাবাহিনীর ঊর্ধ্বতন কর্মকর্তারা বাঙালি সৈন্যদের অস্ত্র ফেরত দেওয়ার নির্দেশ দেন। বাঙালিরা এই আদেশ প্রত্যাখ্যান করে। পাকিস্তানিরা শীঘ্রই তাদের আক্রমণ করবে বুঝতে পেরে বাঙালি সেনারা বিদ্রোহ করে পাঞ্জাবি রেজিমেন্ট দখল করে। স্বাধীনতা ঘোষণার পর শুরু হয় মুক্তিযুদ্ধ। ক্যাপ্টেন আসাদ ও কয়েকজন সৈন্যকে আটক করে পাকিস্তানিরা। আসাদ ক্যান্টনমেন্ট কারাগার থেকে পালায়। আসাদের খোঁজে পাকিস্তানি সেনারা রাজাকার দলিলউদ্দিনকে নিয়ে তার বাড়িতে আসে। তারা তার বোনের বন্ধু রিক্তাকে তার পাকিস্তানি ভক্ত মায়ের কাছ থেকে ছিনিয়ে নেয়। আসাদ বাড়ি ফিরে তার মায়ের কাছ থেকে সবকিছু জানতে পারে। ক্যাপ্টেন আসাদ মেজর হাসানের সাথে যোগ দেন এবং তার গ্রাম মুক্ত করতে ও পাকিস্তানি সেনাদের হাতে নির্যাতিত রিক্তাকে উদ্ধারের জন্য একটি সামরিক অভিযান পরিচালনা করে। এরপর নয় মাস ক্যাপ্টেন আসাদ মুক্তিযোদ্ধাদের সাথে যুদ্ধ করে অনেক কষ্ট ও ত্যাগের বিনিময়ে বাংলাদেশকে শত্রুমুক্ত করে।
ছবিতে অভিনয়ের জন্য প্রকৃত মুক্তিযোদ্ধাদের আনা হয়। ছবিটির শেষ দৃশ্যে একটি অংশ ছিল যেখানে শত্রুর হাত থেকে দেশ স্বাধীন হওয়ার পর বাংলাদেশের সেনাবাহিনী শেখ মুজিবুর রহমানকে সম্মান জানাচ্ছে। তাকে পরিচালক এই দৃশ্যে রাখার সিদ্ধান্ত নেন নির্মাতা। তিনি ও অভিনেতা খসরু তাকে চলচ্চিত্রে অভিনয়ের প্রস্তাব দেন কিন্তু বঙ্গবন্ধু প্রস্তাব প্রত্যাখ্যান করায় খসরু পরবর্তীতে আব্দুল মান্নানের সাহায্য নেন যিনি তাকে চলচ্চিত্রে অভিনয় করতে রাজি করেন।
বিধান রিবেরু চলচ্চিত্রটির কিছু দৃশ্য উল্লেখ করেছেন যেখানে পরিচালক চাষী নজরুল ইসলাম যুদ্ধের সময় কৌশল হিসাবে শত্রুপক্ষের ধর্মের ব্যবহারকে উপস্থাপন করেছেন। চলচ্চিত্রটি প্রশংসা ও সমালোচনামূলক পর্যালোচনা পেয়েছে। চলচ্চিত্রটি নিয়ে আলমগীর কবিরের ভাষ্যে “এই দুটি ছবিতে অন্য দশটি বাণিজ্যিক ছবির মতো ধর্ষণের ঘটনাকে উপস্থাপন করা হয়নি।” অভিজ্ঞতার অভাবে "ছবিটি বাস্তবের মত করে নিয়মিত সেনাবাহিনীর গেরিলা অভিযান ফুটিয়ে তুলতে পারেনি" মর্মে কবির সমালোচনা করেছেন। চিন্ময় মুৎসুদ্দী বলেছেন যে ছবিটিতে বেশ কয়েকটি অতিরিক্ত অসঙ্গতিপূর্ণ দৃশ্য রয়েছে যা ছবিটির আবেদনকে হ্রাস করেছে। নাদির জুনায়েদ মনে করেন ছবিটি অনন্য নয় বরং অন্যান্য সাধারণ চলচ্চিত্রের মতো নির্মিত হয়েছে।
দিয়ানফ্রেস দোগলাস চাগাস মাতোস

দিয়ানফ্রেস দোগলাস চাগাস মাতোস (; জন্ম: ৩০ ডিসেম্বর ১৯৮৭; দোগলাস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
দিয়ানফ্রেস দোগলাস চাগাস মাতোস ১৯৮৭ সালের ৩০শে ডিসেম্বর তারিখে ব্রাজিলের মোরোসে জন্মগ্রহণ করেছেন এবং সেখানেই তার শৈশব অতিবাহিত করেছেন।
ঘোষ জিহ্বৌষ্ঠ্য নাসিক্যধ্বনি

ঘোষ জিহ্বৌষ্ঠ্য নাসিক্যধ্বনি হল এক বিশেষ প্রকার ব্যঞ্জন ধ্বনি যা পৃথিবী মাত্র দুটি ভাষায় দেখতে পাওয়া যায়। আন্তর্জাতিক ধ্বনিমূলক বর্ণমালায় এই ধ্বনিকে ⟨n̼⟩ বা ⟨m̺⟩ দ্বারা প্রকাশ করা হয়।
সংগ্রাম (২০০৫-এর চলচ্চিত্র)

সংগ্রাম হল ২০০৫ সালের একটি বাংলা থ্রিলার চলচ্চিত্র যা হরনাথ চক্রবর্তী পরিচালিত ও মুকুল সরকার প্রযোজিত। চলচ্চিত্রটতে মুখ্য ভূমিকায় অভিনয় করেছেন অভিনেতা যীশু সেনগুপ্ত, প্রসেনজিৎ চট্টোপাধ্যায় ও রঞ্জিত মল্লিক। অশোক ভদ্র চলচ্চিত্রটির সঙ্গীত পরিচালনা করেন। ছবিটি ব্যবসায়িকভাবে সফল হয়েছিল।
চলচ্চিত্রের গল্প শিমুলপুর গ্রামে। শিমুলপুর হাইস্কুলে শিক্ষকতা করা গ্রামের জনপ্রিয় স্কুলমাস্টার সত্যপ্রকাশ গ্রামের একজন সম্মানিত ব্যক্তি। স্কুলে একটি নির্বাচনী প্রচারণা অনুষ্ঠিত হয়েছিল, রাঘব চৌধুরী ও মোহন রায় দুই প্রতিপক্ষ প্রার্থী। তাদের মধ্যে মোহন একজন সৎ মানুষ এবং সমাজে শান্তি-শৃঙ্খলা বজায় রেখে নির্বাচনে জয়ী হতে চেয়েছিলেন। কিন্তু রাঘব অন্য পথ বেছে নেয় এবং স্থানীয় গ্রামবাসীদের বিরক্ত করা শুরু করে। সত্যপ্রকাশ এটা সহ্য করতে পারেননি, তাই তিনি গ্রামবাসীদের নির্বাচন বয়কট করার পরামর্শ দিয়ে এর প্রতিবাদ করেন। রাঘব সত্যপ্রকাশের মুখ বন্ধ করার চেষ্টা করেছিল ও তাকে ঘুষ দিয়ে তার কার্যকলাপ বন্ধ করে দেয়, কিন্তু সে ব্যর্থ হয়। শেষ পর্যন্ত, আর কোন উপায় না দেখে, রাঘব সত্যপ্রকাশকে হত্যা করে। সত্যপ্রকাশের দুটি সন্তান ছিল। তাঁর বড় ছেলের নাম কর্ণ, আর ছোট ছেলের নাম সোমু। কর্ণ তার পিতার হত্যাকারীকে চিনতেন,ল কিন্তু সমাজ তাকে তার সাথে কিছু না করতে এবং গ্রাম ছেড়ে যেতে বাধ্য করেছিল। তিনি একটি কর্নেলের বাড়িতে আশ্রয় পেয়েছিলেন ও সেখানেই তিনি বেড়ে ওঠেন। সে বড় হওয়ার সাথে সাথে রাঘব চৌধুরীর উপর প্রতিশোধ নেওয়ার পরিকল্পনা করে। ইতোমধ্যে, রাঘব চৌধুরী গ্রামের একজন ডন হয়ে ওঠে এবং তার ভাই রাজেশ চৌধুরী ও তার বন্ধুদের সাথে অনেক অবৈধ কাজ করতে শুরু করে। অন্যদিকে, এই বছরগুলোয় সোমুর পড়াশোনার খরচ দিয়েছিলেন মোহন রায়। উচ্চশিক্ষা শেষ করে বিদেশে যাওয়া সোমু গ্রামে ফিরে আসেন। তিনি ও মোহনের মেয়ে অঞ্জলি একে অপরের প্রেমে পড়েন। পরে মোহন রায় রাঘবের বিরুদ্ধে প্রতিবাদ করলে রাজেশ তাকেও খুন করে। ইতোমধ্যে, কর্ণ ফিরে আসেন এবং কর্নেলের সক্রিয় সমর্থনে তিনি রাঘব ও তার পুরো দলকে হত্যা করেন, যার ফলে তার প্রতিশোধ পূর্ণ হয়। অবশেষে কর্নেল এবং কর্ণ পুলিশের কাছে আত্মসমর্পণ করে চলচ্চিত্রটি শেষ হয়।
"সংগ্রামের" সঙ্গীত পরিচালনা করেছেন অশোক ভদ্র।
চণ্ডীপুর বিধানসভা কেন্দ্র, ত্রিপুরা

চণ্ডীপুর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (নয় বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪২,৯৭৪ জন, যার মধ্যে পুরুষ ভোটার ২১,৮৫৬ জন এবং নারী ভোটার ২১,১১৮ জন। চণ্ডীপুর বিধানসভা কেন্দ্রে ২০১৮ ভোটার লিঙ্গানুপাত ৯৬৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৯,১৭০ জন যার মধ্যে পুরুষ ভোটার ২০,০২১ জন এবং নারী ভোটার ১৯,১৪৯ জন।
সেভেন্থ ডে এডভান্টিস্ট মণ্ডলী

সেভেন্থ ডে এডভান্টিস্ট মণ্ডলী হলো একটি অ্যাডভেন্টিস্ট প্রোটেস্ট্যান্ট খ্রিস্টান সম্প্রদায় যা শনিবার পালন করে, খ্রিস্টান (গ্রেগরিয়ান) এবং হিব্রুতে সপ্তাহের সপ্তম দিন। ক্যালেন্ডার, বিশ্রামবার হিসাবে, এবং যীশু খ্রীষ্টের আসন্ন দ্বিতীয় আগমন (আবির্ভাব) এর উপর এর জোর। 19 শতকের মাঝামাঝি সময়ে মার্কিন যুক্তরাষ্ট্রে মিলেরিট আন্দোলন থেকে এই সম্প্রদায়ের বিকাশ ঘটে এবং এটি আনুষ্ঠানিকভাবে ১৮৬৩ সালে প্রতিষ্ঠিত হয়। এর সহ-প্রতিষ্ঠাতাদের মধ্যে ছিলেন এলেন জি. হোয়াইট, যার বিস্তৃত লেখা এখনও গির্জার দ্বারা উচ্চ সম্মানের সাথে গৃহীত হয়। সেভেন্থ-ডে অ্যাডভেন্টিস্ট চার্চের ধর্মতত্ত্বের বেশিরভাগই সাধারণ ইভাঞ্জেলিক্যাল খ্রিস্টান শিক্ষার সাথে মিলে যায়, যেমন ট্রিনিটি এবং ধর্মগ্রন্থের অপূর্ণতা। ক্লেশ-পরবর্তী স্বতন্ত্র শিক্ষার মধ্যে রয়েছে মৃতদের অচেতন অবস্থা এবং তদন্তমূলক বিচারের মতবাদ। গির্জা খাদ্য ও স্বাস্থ্যের উপর জোর দেয়, যার মধ্যে রয়েছে কোশের খাদ্য আইন মেনে চলা, নিরামিষবাদের সমর্থন করা, এবং মানব প্রকৃতি সম্পর্কে এর সামগ্রিক দৃষ্টিভঙ্গি—অর্থাৎ শরীর, আত্মা এবং আত্মা এক অবিচ্ছেদ্য সত্তা গঠন করে। চার্চ বিশ্বাস করে যে "ঈশ্বর মহাবিশ্ব সৃষ্টি করেছেন, এবং সাম্প্রতিক ছয় দিনের সৃষ্টিতে আকাশ এবং পৃথিবী, সমুদ্র এবং তাদের মধ্যে যা কিছু আছে তা তৈরি করেছেন এবং সপ্তম দিনে বিশ্রাম নিয়েছেন"। বিবাহকে একজন পুরুষ এবং একজন মহিলার মধ্যে আজীবন মিলন হিসাবে সংজ্ঞায়িত করা হয়। খ্রিস্টের দ্বিতীয় আগমন, এবং মৃতদের পুনরুত্থান, সরকারী বিশ্বাসের মধ্যে রয়েছে।
ওয়ার্ল্ড চার্চটি সেভেন্থ-ডে অ্যাডভেন্টিস্টদের একটি সাধারণ সম্মেলন দ্বারা পরিচালিত হয়, যেখানে ছোট অঞ্চলগুলি বিভাগ, ইউনিয়ন সম্মেলন এবং স্থানীয় সম্মেলন দ্বারা পরিচালিত হয়। সেভেন্থ-ডে অ্যাডভেন্টিস্ট চার্চ বর্তমানে "বিশ্বব্যাপী দ্রুততম ক্রমবর্ধমান এবং সর্বাধিক বিস্তৃত চার্চগুলির মধ্যে একটি", বিশ্বব্যাপী 21 মিলিয়নেরও বেশি লোকের বাপ্তাইজিত সদস্য এবং 25 মিলিয়ন অনুসারী সহ। 2007 সালের মে পর্যন্ত, এটি বিশ্বের দ্বাদশ বৃহত্তম ধর্মীয় সংস্থা এবং ষষ্ঠ বৃহত্তম উচ্চ আন্তর্জাতিক ধর্মীয় সংস্থা ছিল। এটি জাতিগত এবং সাংস্কৃতিকভাবে বৈচিত্র্যময় এবং 215 টিরও বেশি দেশ এবং অঞ্চলে একটি মিশনারির উপস্থিতি বজায় রাখে। চার্চটি ৭,৫০০ টিরও বেশি স্কুল পরিচালনা করে যার মধ্যে রয়েছে ১০০টিরও বেশি পোস্ট-সেকেন্ডারি প্রতিষ্ঠান, অসংখ্য হাসপাতাল এবং বিশ্বব্যাপী প্রকাশনা সংস্থা, সেইসাথে অ্যাডভেন্টিস্ট ডেভেলপমেন্ট অ্যান্ড রিলিফ এজেন্সি (ADRA) নামে পরিচিত একটি মানবিক সহায়তা সংস্থা।
কৈলাসহর বিধানসভা কেন্দ্র

কৈলাসহর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (আট বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৬,০৮৩ জন, যার মধ্যে পুরুষ ভোটার ২৩,৩১৬ জন এবং নারী ভোটার ২২,৭৬৭ জন। কৈলাসহর বিধানসভা কেন্দ্রে ২০১৮ ভোটার লিঙ্গানুপাত ৯৭৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,৭২২ জন যার মধ্যে পুরুষ ভোটার ২১,১৭৬ জন এবং নারী ভোটার ২০,৫৪৬ জন।
রাইমা ভ্যালি বিধানসভা কেন্দ্র

রাইমাভ্যালি বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলদুটি হলো ভারতের কমিউনিস্ট পার্টি (মার্ক্সবাদী) ও ত্রিপুরা উপজাতি যুব সমিতি (উভয় তিন বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৩,৪৩০ জন, যার মধ্যে পুরুষ ভোটার ২২,৩৩৮ জন এবং নারী ভোটার ২১,০৯২ জন। রাইমাভ্যালি বিধানসভা কেন্দ্রে ২০১৮ ভোটার লিঙ্গানুপাত ৯৪৪। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৮,৫৯২ জন যার মধ্যে পুরুষ ভোটার ১৯,৬৪৬ জন এবং নারী ভোটার ১৮,৯৪৬ জন।
টিমথি বাসফিল্ড

"টিমথি বাসফিল্ড"' (; জন্ম: ১২ জুন ১৯৫৭) একজন মার্কিন অভিনেতা ও পরিচাল্ক। তিনি "থার্টিসামথিং" ধারাবাহিকে এলিয়ট ওয়েস্টন, "ফিল্ড অব ড্রিমস"-এ মার্ক, এবং "দ্য ওয়েস্ট উইং" ধারাবাহিকে ড্যানি কনক্যানন চরিত্রে অভিনয় করে পরিচিতি অর্জন করেন। তিনি ১৯৯১ সালে "থার্টিসামথিং" ধারাবাহিকের জন্য নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার অর্জন করেন। এছাড়া তিনি ৫০১(সি)(৩) অলাভজনক শিল্প সংস্থা থিয়েটার ফর চিলড্রেন, ইনকর্পোরেটেডের প্রতিষ্ঠাতা।
বাসফিল্ড ১৯৫৭ সালের ১২ই জুন মিশিগান অঙ্গরাজ্যের ল্যানসিংয়ে জন্মগ্রহণ করেন। তার পিতা রজার বাসফিল্ড একজন নাট্যকলার অধ্যাপক এবং মাতা জিন বাসফিল্ড একজন অফিস সহকারী। টিমথি ১৯৭৫ সালে ইস্ট ল্যানসিং হাই স্কুল থেকে পড়াশোনা সমাপ্ত করেন। তিনি ১৮ বছর বয়সে চিলড্রেন্স থিয়েটারের শেকসপিয়ারের "এ মিডসামার নাইট'স ড্রিম" নাটকে অভিনয়ের মধ্য দিয়ে পেশাদার অভিনয় জীবন শুরু করেন। পরবর্তীকালে তিনি ইস্ট টেনেসি স্টেট বিশ্ববিদ্যালয়ে নাট্যকলা বিষয়ে পড়াশোনা করেন এবং প্রায়ই লুইসভিলের অ্যাক্টরস থিয়েটারের সাথে ইউরোপ ও ইসরায়েলসহ বিভিন্ন স্থানে সফরে যেতেন। ১৯৮১ সালে তিনি নিউ ইয়র্ক সিটিতে চলে যান এবং সেখানে সার্কেল রিপার্টরি কোম্পানিতে ল্যানফোর্ড উইলসনের "ট্যালি অ্যান্ড সন" নাটকে অভিনয়ের জন্য যোগদান করেন। একই বছর তিনি হাস্যরসাত্মক ধ্রুপদী চলচ্চিত্র "স্ট্রাইপস" (১৯৮১)-এ মর্টারবাহী সেনা চরিত্রে অভিনয়ের মধ্য দিয়ে চলচ্চিত্রে আগমন করেন।
আব্দুর রহমান গাজী

আব্দুর রহমান গাজী ছিলেন আরতুগ্রুলের একজন যোদ্ধা। তিনি প্রথম উসমান এবং তার ছেলে প্রথম ওরহানের সাথেও একত্রে যুদ্ধ করেছেন। তিনি তুরগুত আল্প এবং কনুর আল্পের মতো উসমানীয় সাম্রাজ্যের প্রথম দিকের একজন কমান্ডার ছিলেন। তিনি আয়ডোস দূর্গের বিজেতা ছিলেন, যেটি তিনি ১৩২৮ সালে জয় করেছিলেন। বর্তমানে ইস্তাম্বুলের সুলতানবেলী জেলায় এর কিছু ধ্বসাংবশেষ অবস্থিত রয়েছে। তাঁর এই দূর্গ বিজয় ও একজন বাইজেন্টাইন মেয়েকে নিয়ে গল্প প্রচলিত রয়েছে।
ধারণা করা হয় আব্দুর রহমান গাজীর জন্ম ১২শতকের শেষের দিকে হয়েছিল, তবে তাঁর জন্মস্থান সম্পর্কে কোনো তথ্য পাওয়া যায় নি। তিনি সুলেইমান শাহ, আরতুগ্রুল গাজী, প্রথম উসমান এবং প্রথম ওরহান-এর সময়কালের একজন বিশিষ্ট যোদ্ধা ছিলেন।
যখন , , কনুর আল্প ও উসমানীয় সাম্রাজ্য-এর অন্যান্য সৈন্যরা যথাক্রমে আকিয়াজি, ইজনিক এবং ইজমিত আক্রমণে ব্যাস্ত ছিলেন আব্দুর রহমান গাজী তখন ইস্তাম্বুল এর দূর্গগুলোতে অভিযান পরিচালনা করেন। বুরসা জয়ের আগ পর্যন্ত, তিনি উসমানীয়-বাইজেন্টাইন সীমান্ত এলাকায় অভিযান চালিয়ে যেতে থাকেন।
১৩২৮ সালে ওরহান গাজী আব্দুর রহমান গাজীকে আয়ডোস দূর্গ অবরোধ করতে পাঠান। এটি ছিল একটি দীর্ঘ সময়ের অবরোধ। কথিত আছে যে, আয়ডোস দূর্গের টেকফুরের কন্যা স্বপ্ন দেখেছিলেন যেখানে একজন সুদর্শন পুরুষ তাকে উদ্ধার করছে ও তার পরে তিনি সেই ব্যক্তির প্রেমে পড়েছিলেন। পরে, যখন উসমানীয়রা দুর্গটি ঘেরাও করে, তখন তিনি আব্দুর রহমান গাজীকে তার স্বপ্নের মানুষ হিসেবে স্বীকৃতি দেন। তারপরে তিনি তাকে একটি চিঠি পাঠিয়েছিলেন যাতে তিনি তাকে রাতে দূর্গে ফিরে আসার জন্য বলেছিলেন। রাতে ফিরে আসতে এবং তাকে দুর্গের ভিতরে যেতে তাকে সাহায্য করবেন বলেছিলেন। এভাবেই তার এই সাহায্যের ফলে আব্দুর রহমান গাজী দুর্গটি দখল করে নেন।
ঐতিহাসিক হালিল ইনালসিক বলেন, দূর্গ বিজয়ের পরে আব্দুর রহমান গাজী ওরহান গাজীর অনুরোধে টেকফুরের মেয়েকে বিয়ে করেন এবং তার একজন পুত্র সন্তান ছিল।
আব্দুর রহমান গাজী ১৩২৯ সালে ইন্তেকাল করেন। তাকে ইস্তাম্বুল এর কাছে সামান্দিরার এসকিশেহিরের কাছে আবদুররাহমানগাজি গ্রামে সমাধিস্থ করা হয়।
আব্দুর রহমান গাজীকে টিআরটি ১-এ সম্প্রচারিত টিভি সিরিজ "" এবং এটিভিতে সম্প্রচারিত টিভি সিরিজ "" চিত্রিত করা হয়েছে। তার চরিত্রে অভিনয় করেছেন জনপ্রিয় অভিনেতা সেলাল আল।
লাল কাতান নীল ডাকাত

লাল কাতান নীল ডাকাত হলো ভিকি জাহেদ এর পরিচালিত ২০২১ সালের বাংলাদেশী স্বল্পদৈর্ঘ্য নাট্য চলচ্চিত্র। চলচ্চিত্রটি ২০২১ সালে ১২ জুলাই চরকিতে মুক্তি পায়। এতে অভিনয় করেছেন ফজলুর রহমান বাবু।
এখন (টিভি চ্যানেল)

এখন হলো একটি বাংলাদেশী বাংলা ভাষার স্যাটেলাইট ও ক্যাবল টেলিভিশন চ্যানেল। চ্যানেলটির মালিক হচ্ছে স্পাইস টেলিভিশন লিমিটেড, যা বাংলাদেশের বৃহত্তম শিল্পসংস্থা সিটি গ্রুপের একটি অঙ্গপ্রতিষ্ঠান।
এটি বাংলাদেশের প্রথম ব্যবসা ও অর্থ অনুষ্ঠানভিত্তিক টেলিভিশন চ্যানেল। চ্যানেলটির সদরদপ্তর ঢাকার টিকাটুলিতে অবস্থিত। ২০২৪ সালে ৬ জুন বাংলাদেশের প্রথম টিভি চ্যানেল হিসেবে অগমেন্টেড রিয়েলিটি (এআর) প্রযুক্তি চালুর মধ্যদিয়ে দর্শকের সামনে নতুন রূপে হাজির হয় এখন টিভি। 
২০১৭ সালে বাংলাদেশ টেলিযোগাযোগ নিয়ন্ত্রণ কমিশন "এখন" কে সম্প্রচার করার জন্য একটি লাইসেন্স দান করে। বঙ্গবন্ধু-১ উপগ্রহের মাধ্যমে এটি ২০২১ সালের ৩০ জুলাই "স্পাইস টেলিভিশন" নামে পরীক্ষামূলক সম্প্রচার শুরু করে। এর আগে তারা বঙ্গবন্ধু-১ ব্যবহার করে সম্প্রচারের জন্য ২৮ জুলাই বিসিএসসিএলের সাথে একটি চুক্তি স্বাক্ষর করে। ২০২১ সালের ১৬ ডিসেম্বর বাংলাদেশের বিজয় দিবসে, চ্যানেলটি ‘নির্মাণ পর্ব’ নামক পরীক্ষামূলক সম্প্রচার শুরু করে।
২০২২ সালের ৩০ মেতে এখন টেলিটকের সাথে একটি চুক্তি স্বাক্ষর করে। চুক্তি অনুযায়ী টেলিটক চ্যানেলটিকে সাশ্রয়ী মূল্যে বিভিন্ন করপোরেট সেবা দেবে। ২০২২ সালের ১৬ ডিসেম্বরে পূর্ণাঙ্গ সম্প্রচারে আসার কথা থাকতেও, চ্যানেলটি বাংলাদেশের প্রথম ব্যবসাকেন্দ্রিক টেলিভিশন চ্যানেল হিসেবে, ২০২২ সালের ৯ জুন "এখন" নামে আনুষ্ঠানিক সম্প্রচার শুরু করে। এটি বাংলাদেশের ৩৭তম টেলিভিশন চ্যানেল।
অঘোষ মূর্ধন্য নাসিক্যধ্বনি

অঘোষ মূর্ধন্য নাসিক্যধ্বনি হল পৃথিবীর অন্যতম বিরল ব্যঞ্জনধ্বনি। আন্তর্জাতিক ধ্বনিমূলক বর্ণমালাতে একে ⟨ɳ̊⟩ দ্বারা প্রকাশ করা হয়। একটি অত্যন্ত বিরল ধরনের ব্যঞ্জনধ্বনি, যা খুব কম কথ্য ভাষায় ব্যবহৃত হয়।
এটি লাই ভাষাতে দেখা যায়।
⟨ɳ̊⟩ যুক্ত ভাষাসমূহ
এ সাম অব লাইফ

এ সাম অব লাইফ (ইংরেজি: A Psalm of Life) হলো আমেরিকান লেখক হেনরি ওয়েডসওয়ার্থ লংফেলোর লেখা একটি কবিতা, যা ""হোয়াট দ্য হার্ট অফ দ্য ইয়াং ম্যান সেড টু দ্য সামমিস্ট"" নামেও পরিচিত।  লংফেলো কবিতাটি লিখেছিলেন তার প্রথম স্ত্রীর মৃত্যুর পরে এবং কীভাবে জীবনের সেরাটি করা যায় তা নিয়ে ভাবতে গিয়ে।  পরের বছর লংফেলোর কবিতার একটি সংগ্রহে অন্তর্ভুক্ত হওয়ার আগে এটি ১৮৩৮ সালে কোনো নাম ছাড়াই প্রকাশিত হয়েছিল।  এর অনুপ্রেরণামূলক বার্তা এটিকে লংফেলোর সবচেয়ে বিখ্যাত কবিতাগুলির মধ্যে একটি করে তুলেছে।
লংফেলো, জার্মান লেখক জোহান উলফগ্যাং ফন গোয়েথে এর উপর বক্তৃতা শেষ করার পরপরই কবিতাটি লিখেছিলেন এবং তার দ্বারা প্রবলভাবে অনুপ্রাণিত হয়েছিলেন। তিনি হার্ভার্ড বিশ্ববিদ্যালয়ের সহযোগী অধ্যাপক এবং তার বন্ধু কর্নেলিয়াস কনওয়ে ফেলটনের সাথে কথোপকথনের মাধ্যমে এটি লিখতে অনুপ্রাণিত হয়েছিলেন; দু'জন একটি সন্ধ্যা কাটিয়েছেন "বিষয়গুলি নিয়ে কথা বলে, যা একজনের আত্মার কাছে থাকে:-এবং জীবনের যুদ্ধে কীভাবে নিজেকে ধৈর্যের সাথে সহ্য করা যায়: এবং সেরা জিনিসগুলি তৈরি করা"। পরের দিন, তিনি "জীবনের গীত" লিখেছিলেন। লংফেলো তার প্রথম স্ত্রী মেরি স্টোরার পটারের মৃত্যুতে আরও অনুপ্রাণিত হয়েছিলেন এবং নিজেকে "যেকোন ভাগ্যের জন্য একটি হৃদয়" থাকতে বোঝানোর চেষ্টা করেছিলেন।
একটি ABAB প্যাটার্নে লেখা কবিতাটি এর পাঠকদের সক্রিয়ভাবে বাঁচতে অনুপ্রাণিত করার উদ্দেশ্যে, এবং অতীতের জন্য বিলাপ বা ভবিষ্যতকে মঞ্জুর করার জন্য নয়। উপদেশমূলক বার্তাটি একটি জোরালো ট্রচেইক মিটার এবং ঘন ঘন বিস্ময়কর শব্দ দ্বারা আন্ডারস্কোর করা হয়। ১৮৭৯ সালে কবিতাটি সম্পর্কে একটি পাঠকের প্রশ্নের উত্তরে, লংফেলো নিজেই সংক্ষিপ্ত করেছিলেন যে কবিতাটি "আমার লেখার সময় আমার চিন্তাভাবনা এবং অনুভূতির একটি প্রতিলিপি এবং এতে যে দৃঢ় প্রত্যয় ব্যক্ত হয়েছিল, জীবন একটি অলস স্বপ্নের চেয়ে বেশি কিছু।" রিচার্ড হেনরি স্টডার্ড কবিতার থিমটিকে "সহনশীলতার পাঠ" হিসাবে উল্লেখ করেছেন। লংফেলো একটি সময়ের শুরুতে "জীবনের গীত" লিখেছিলেন যেখানে তিনি জুডাইকদের প্রতি আগ্রহ দেখিয়েছিলেন, বিশেষত ১৮৪০ এবং ১৮৫০ এর দশকে। আরও নির্দিষ্টভাবে, লংফেলো আমেরিকান সংস্করণ বা ইহুদি গল্পগুলির আমেরিকান প্রতিক্রিয়াগুলির দিকে নজর দিয়েছেন। এই স্ট্রেনে সবচেয়ে উল্লেখযোগ্য হল কবির "দ্য ইহুদি গ্রেভইয়ার্ড অ্যাট নিউপোর্ট", ​​নিউপোর্ট, রোড আইল্যান্ডের টুরো কবরস্থান থেকে অনুপ্রাণিত। আরও, গ্যেটের প্রভাব লক্ষণীয় ছিল। ১৮৫৪ সালে, একজন ইংরেজ পরিচিত ব্যক্তি পরামর্শ দিয়েছিলেন যে "জীবনের গান" নিছক একটি অনুবাদ। লংফেলো এটি অস্বীকার করেছিলেন, কিন্তু স্বীকার করেছিলেন যে তিনি তাঁর কাছ থেকে কিছু অনুপ্রেরণা পেয়েছিলেন কারণ তিনি লিখছিলেন "কাব্যিক জীবনের শুরুতে, যখন আমার কানে এক হাজার গান বাজছিল; এবং নিঃসন্দেহে অনেক প্রতিধ্বনি এবং পরামর্শ পাওয়া যাবে। বাস্তবতা যা মূল্য তার জন্য যান" আধুনিক পণ্ডিত অ্যাঞ্জেলা সোরবি উল্লেখ করেছেন যে, এটি তার আগের কবিতাগুলির মধ্যে একটি হওয়া সত্ত্বেও, "জীবনের গান" লংফেলোর সবচেয়ে শক্তিশালী মেসেজিংকে মূর্ত করে তোলে তরুণদের মহত্ত্ব খোঁজার জন্য। তিনি আরও নোট করেছেন যে বার্তাটি "পল রেভারের রাইড" এবং দ্য সং অফ হিয়াওয়াথার মতো অনুরূপ থিম সহ তাঁর কাজের অন্যান্য উদাহরণের চেয়েও শক্তিশালী।
পূর্ব তিমুরের পৌরসভা

পূর্ব তিমুর ১৩টি পৌরসভায বিভক্ত। পৌরসভাগুলি প্রশাসনিক উপ-জেলা এবং গ্রামে বিভক্ত।
২০০৩ সালে কোভা লিমা এবং আইনারুর মধ্যে এবং বাউকাউ এবং ভিকেকের মধ্যে সীমান্তের পরিবর্তন হয়েছে।
বাংলার গায়েন

বাংলার গায়েন হলো বাংলাদেশর বেসরকারি স্যাটেলাইট টিভি চ্যানেল বাংলা ভাষা আরটিভিতে প্রচারিত বেঙ্গল সিমেন্ট নিবেদিত রিয়েলিটি শো। উপস্থাপনা করেছেন শান্তা জাহান
বাংলার গায়েন" রিয়্যালিটি শো এর প্রথম সিজন ২০২০ সালে করোনাভাইরাস মহামারির সময় আরটিভির আয়োজনায় সম্প্রচার শুরু করে। ২০২২ সালে সিজন ২ সম্প্রচারিত হয়।
কাজুশিগে কিরিহাতা

কাজুশিগে কিরিহাতা (, ; জন্ম: ৩০ জুন ১৯৮৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব গিফুর হয়ে গোলরক্ষক হিসেবে খেলেন।
কাজুশিগে কিরিহাতা ১৯৮৭ সালের ৩০শে জুন তারিখে জাপানের ইয়ামানাশি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।